
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 720 


12 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση συστατικής πράξης ΚΑΠΗ Δ.Δ. Αγίου 

Κων/νου, Δήμου ΑΓΡΙΝΙΟΥ Ν. Αιτωλ/νίας. 1 

Τροποποίηση συστατικής πράξης της Δημοτικής Επι¬ 
χείρησης Πολιτιστικής Ανάπτυξης Δήμου Οινιάδων 

(Δ.Ε.Π.Α.Ο.) Νομού Αυτωλ/νίας. 2 

Έγκριση Ο.Ε.Υ. Δημοτικού Νομικού Προσώπου Δήμου 
Ορφέα Ν. Έβρου με την επωνυμία «ΠΑΙΔΙΚΟΙ 

ΣΤΑΘΜΟΙ ΔΗΜΟΥ ΟΡΦΕΑ». 3 

Σύσταση Νομικού Προσώπου στο Δήμο Εξαπλάτανου 
Ν. Πέλλας με την επωνυμία «Δημοτικός Παιδικός 

Σταθμός ©εοδωρακείου». 4 

Σύσταση Νομικού Προσώπου στο Δήμο Εξαπλάτανου 
Ν. Πέλλας με την επωνυμία «Δημοτικός Παιδικός 
Σταθμός Αρχαγγέλου». 5 


ΑΠΟΦΑΣΕΙ Σ 

Αριθ. 8098 (1) 

Τροποποίηση συστατικής πράξης ΚΑΠΗ Δ.Δ. Αγίου 
Κων/νου, Δήμου ΑΓΡΙΝΙΟΥ Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθ. 203 του Δ.Κ.Κ. (Π.Δ. 410/95). 

2. Την αριθ. 7111/14.3.1988 απόφαση του τέως Νομάρ¬ 
χη Αιτωλ/νίας, η οποία δημοσιεύθηκε στο ΦΕΚ 
222/22.4.1988 (Τεύχος Β') με την οποία συστήθηκε στην 
τέως Κοινότητα Αγ. Κων/νου - σημερινό Δ.Δ. Δήμου Αγρί¬ 
νιου - ίδιο Ν.Π. με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΥΠΕΡΗΛΙΚΩΝ» ΚΑΠΥ. 

3. Την αριθ. 18834/17.11.2000 απόφασή μας, η οποία 
δημοσιεύθηκε στο ΦΕΚ 1534/15.12.2000 Τεύχος Β', και 
αφορά την τροποποίηση της ως άνω πράξης ως προς την 
επωνυμία αυτής, με τη μετονομασία σε «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» ΚΑΠΗ ΑΓΡΙΝΙΟΥ. 

4. Την αριθ. 5/2001 απόφαση του Διοικητικού Συμβουλί¬ 
ου ΚΑΠΗ Δ.Δ. Αγίου Κων/νου, Δήμου Αγρίνιου, με την 
οποία τροποποιείται η αριθ. 25/2001 προτέρα απόφαση 
αυτού, ως προς την επωνυμία αυτής. 

5. Την αριθ. 241/18.8.1998 (ΦΕΚ 939/1.9.98) απόφαση 


του Γεν. Γραμματέα Περιφέρειας Δυτικής Ελλάδας, απο¬ 
φασίζουμε: 

1. Τροποποιούμε την αριθ. 18834/17.11.2000 απόφασή 
μας, η οποία δημοσιεύθηκε στο ΦΕΚ 1534/15.12.2000 - 
Τεύχος Β', ως προς την επωνυμία αυτής και στο εξής το 
Ν.Π. από «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΑΓΡΙΝΙΟΥ» θα ονομάζεται «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. ΑΓΙΟΥ ΚΩΝ/ΝΟΥ, ΔΗ¬ 
ΜΟΥ ΑΓΡΙΝΙΟΥ». 

2. Κατά τα λοιπά ισχύει η προτέρα απόφαση, ως έχει. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
αλλά σε βάρος του Προϋπολογισμού του Ν.Π. το ύψος 
της οποίας δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 15 Μαΐου 2001 

Με εντολή Γ ενικού Γ ραμματέα 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 3976 (2) 

Τροποποίηση συστατικής πράξης της Δημοτικής Επιχεί¬ 
ρησης Πολιτιστικής Ανάπτυξης Δήμου Οινιάδων 
(Δ.Ε.Π.Α.Ο.) Νομού Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των αρθ. 277 έως 284, 291 και 304 του 
Π.Δ. 410/95 (Δ.Κ.Κ.) και του αρθ. 11 παρ. 22,23 και 24 του 
Ν. 2503/97. 

2. Την αριθ. 2334/9.2.2000 απόφασή μας περί σύστασης 
της Δημοτικής Επιχείρησης «Πολιτιστικής Ανάπτυξης Δή¬ 
μου Οινιάδων (Δ.Ε.Π.Α.Ο.)» η οποία δημοσιεύθηκε στο 
ΦΕΚ254/3.3.2000 (Τεύχος Β'). 

3. Την αριθ. 6788/26.4.2000 απόφασή μας περί «τροπο¬ 
ποίησης συστατικής πράξης της Δημοτικής Επιχείρη¬ 
σης». 

4. Την αριθ. 21/23.2.2001 απόφαση του Δημοτικού Συμ¬ 
βουλίου Οινιάδων περί τροποποίησης της αριθ. 197/1999 
απόφασής του, με την οποία είχε συστήσει την εν λόγω 
Δημοτική Επιχείρηση. 

5. Την αριθ. 241/18.8.1998 (ΦΕΚ 939/1.9.98 Τεύχος Β') 
απόφαση του Γ ενικού Γ ραμματέα Περιφέρειας Δυτικής 

Ελλάδας «περί μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

1. Τροποποιούμε την αριθ. 2334/9.2.2000 συστατική 
πράξη της Δημοτικής Επιχείρησης «Πολιτιστικής Ανάπτυ¬ 
ξης Δήμου Οινιάδων (Δ.Ε.Π.Α.Ο.)» ΦΕΚ 254/3.3.2000, 
όπως αυτή τροποποιήθηκε με την αριθ. 6788/26.4.2000 
όμοια απόφασή μας και δημοσιεύθηκε στο ΦΕΚ 648/ 
22.5.2000 (Τεύχος Β') στη παράγραφο 2 ως εξής: 

Σκοπός της Επιχείρησης είναι: 

α) Η εξασφάλιση της αναγκαίας υποδομής και εξοπλι¬ 
σμού καθώς και η διοίκηση, διαχείριση και εκμετάλλευση 
των συναφών εγκαταστάσεων για την πολιτιστική, πνευ¬ 
ματική και αθλητική ανάπτυξη των κατοίκωντης περιοχής 
του Δήμου (δημιουργία πολιτιστικών κέντρων, σχολών 
μουσικής, χορού, εικαστικών τεχνών, κινηματογράφου, 
φωτογραφίας, Μουσείων βιβλιοθηκών, πινακοθηκών, 
αθλητικών εγκαταστάσεων για όλα τα αθλήματα, οργά¬ 
νωση πολιτιστικών και αθλητικών εκδηλώσεων κ.λπ.) 

β) Κατασκευή, διοίκηση, διαχείριση και εκμετάλλευση 
αναψυκτηρίων. 

γ) Η δημιουργία των αναγκαίων εγκαταστάσεων και 
εξοπλισμού για τη διοίκηση, διαχείριση και εκμετάλλευση 
συναφών εξυπηρετήσεων νεκροταφείου ήτοι κατασκευ¬ 
ής τάφων, εκμετάλλευση κυλικείου, γραφείου πελατών 
και πωλήσεων ανθέων. 

δ) Εξωράίσμό όλων των κοινοχρήστων χώρων (πάρκα, 
δρόμους, πλατείες, παιδικές χαρές, κ.λπ. του Δήμου). 

2. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του Κρατικού Προϋπολογισμού ού¬ 
τε και σε βάρος του Προϋπολογισμού της Δημοτικής Επι¬ 
χείρησης 

3. Κατά τα λοιπά ισχύειη αριθ. 2334/9.2.2000 προηγού¬ 
μενη απόφασή μας, όπως τροποποιήθηκε με την αριθ. 
6788/26.4.2000 όμοια απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 6 Μαρτίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 296 (3) 

Έγκριση Ο.Ε.Υ. Δημοτικού Νομικού Προσώπου Δήμου 
Ορφέα Ν. Έβρου με την επωνυμία «ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΟΡΦΕΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 26 του Δ.Κ.Κ. - Π.Δ. 410/95 
όπως αντικαταστάθηκε με το άρθρο 9 παρ.7 Ν. 2503/97. 

3. Τις διατάξεις των άρθρων 198 &203του Δ.Κ.Κ. - Π.Δ. 
410/95. 

4. Τις διατάξεις του άρθρου 8 παρ. 58 Ν. 2307/95. 

5. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5 Ν. 2307/95. 

6. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του Ν. 2081 /92 και τροποποι¬ 
ήθηκε με το άρθρο 1 παρ. 2α του Ν. 2649/97. 


7. Την αριθμ. 27503/3.7.97 ερμηνευτική εγκύκλιο του 
Υπουργείου Εσωτ. Δημ. Δ/σης και Αποκέντρωσης. 

8. Την Π 2β/2827/30.7.97 κοινή απόφαση Υπουργών 
ΕΣ.Δ.Δ.Α. και Υγείας και Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Νομικού 
Προσώπου, το ύψος της οποίας δεν μπορεί να προσδιο¬ 
ριστεί. 

10. Την αριθμ. 670/2.3.2000 απόφαση του Γ εν. Γ ραμμα¬ 
τέα Περιφέρειας Ανατολικής Μακεδονίας - Θράκης « Ανά¬ 
θεση άσκησης αρμοδιοτήτων στους προϊσταμένους της 
Δ/νσης Τοπ. Αυτ/σης». 

11. Την απόφαση 5/2000 απόφαση του Διοικητικού Συμ¬ 
βουλίου του Νομικού Προσώπου «ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΟΡΦΕΑ» που αφοράτην σύνταξη και ψήφιση του 
Οργανισμού Εσωτερικής Υπηρεσίας του εν λόγω Παιδι¬ 
κού Σταθμού καθώς και την αριθμ. 106/2000 απόφαση 
του Δημοτικού Συμβουλίου Ορφέα που αφορά την έγκρι¬ 
ση της ανωτέρω απόφασης. 

12. Την 11/3/19.12.2000 γνωμοδότηση του Υπηρεσια¬ 
κού Συμβουλίου Δημ. Υπαλλ. Ν. Εβρου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Νομικού Προσώπου «Παιδικοί Σταθμοί Δήμου Ορφέα» 
όπως παρακάτω αναφέρεται: 

ΜΕΡΟΣ ΠΡΩΤΟ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Βάση των διατάξεων του άρθρου 12 του Ν. 1188/81, 
όπως αντικαταστάθηκε από τις διατάξεις του άρθρου 8, 
παρ. 5 του Ν. 2307/95 σε συνδυασμό με τις όμοιες του Ν. 
1586/86 και των Π.Δ. 37α/87 και 22/90: 

Α. ΠΡΟΕΔΡΟΣ 

α. Γ ραφείο Γ ραμματειακής Υποστήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου. 

Β ΤΜΗΜΑ Α' Βρεφονηπιακού Σταθμού. 

Γ ΤΜΗΜΑ Β' Βρεφονηπιακού Σταθμού. 

Κάθε Τμήμα Βρεφονηπιακού Σταθμού περιλαμβάνει: 
α. Γ ραφείο Προϊσταμένης Βρεφονηπιακού Σταθμού 
β. Τομέα Αγωγής 
γ. Τομέα Μαγειρείου 
δ. Τομέα Καθαριότητας 

Δ. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΤΙΚΩΝ - ΟΙΚΟΝΟΜΙ¬ 
ΚΩΝ ΥΠΗΡΕΣΙΩΝ 

α. Γ ραφείο Πρωτοκόλλου - Αρχείου και Διεκπεραίωσης 
- Προσωπικού - Εκκαθάρισης Μισθοδοσίας. 

β. Γ ραφείο Προϋπολογισμού - Εκκαθάρισης και Εντο¬ 
λής Δαπανών - Π ρομηθειών & Δημοπρασιών - Διαχείρισης 
Υλικών και Τροφίμων. 

ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΜΗΜΑΤΩΝ ΚΑΙ 
ΑΥΤΟΤΕΛΟΥΣ ΓΡΑΦΕΙΟΥ 

Α. ΠΡΟΕΔΡΟΣ 

α. Γ ραφείο Γ ραμματειακής Υποστήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου. 

1. θέτει υπόψη του Προέδρου τα αποστελλόμενα από τις 
υπηρεσίες θέματα και καταρτίζει την ημερήσια διάταξη. 

2. Διεξάγει την προσωπική αλληλογραφία του Προέ¬ 
δρου, Αντιπροέδρου και των μελώντου Δ.Σ. και τηρεί Αρ¬ 
χείο αυτής. 

3. Προγραμματίζει τις ώρες και ημέρες που ο Πράε- 

δρος, Αντιπρόεδρος και τα μέλη του Δ.Σ. μπορεί να δέχο¬ 
νται Επιτροπές, Συλλόγους, Πολίτες κ.λ.π. 

4. Τηρεί ημερολόγιο επαφών του Προέδρου, Αντιπρόε¬ 
δρου και των μελών του Δ.Σ. 

5. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο, Αντιπρόεδρο και τα μέλη του Δ.Σ. 

6. Εκδίδει εγκαίρως στα μέλη του Δ.Σ. τις προσκλήσεις 
για τις συνεδριάσεις. 

7. Τηρεί τα πρακτικά των συνεδριάσεων του Δ.Σ. 

8. Υποβάλει έγκαιρα αντίγραφα των λαμβανομένων 
αποφάσεων στις Αρμόδιες υπηρεσίες προς έγκριση όπου 
απαιτείται και κατόπιν τις διαβιβάζει στις αρμόδιες υπη¬ 
ρεσίες προς υλοποίηση. 

9. Τηρεί αρχείο των αποφάσεωντου Δ.Σ. και επιμελείται 
για την εκτέλεση κάθε εργασίας που ανήκει στην αρμο¬ 
διότητα του Δ.Σ. όπως απορρέει από τον Κώδικα. 

10. Επιμελείται για την οργάνωση πολιτιστικών, ψυχα¬ 
γωγικών εκδηλώσεων, συνεδρίων, εορτών και γενικά τε¬ 
λετών που έχουν σχέση με το έργο του Δ.Ν.Π. ή το προ¬ 
σωπικό του Δ.Ν.Π. 

11. Αναπτύσσει και καλλιεργεί σχέσεις συνεργασίας με 
λοιπές υπηρεσίες. 

Β.Γ. Α', Β' ΤΜΗΜΑΤΑ ΒΡΕΦΟΝΗΠΙΑΚΩΝ ΣΤΑΘΜΩΝ 

1. Παρέχουν αγωγή στα παιδιά της βρεφικής και νηπια- 
κής ηλικίας, μέσα από την διαλεκτική παιδιού - παιδαγω¬ 
γού - περιβάλλοντος. 

2. Παρέχουν προσχολική αγωγή που ακολουθεί τις πιο 
σύγχρονες παιδαγωγικές μεθόδους και ανταποκρίνεται 
στις ανάγκες της κάθε ηλικίας για την ολόπλευρη και 
σφαιρική νοητική, συναισθηματική κοινωνική και σωματι¬ 
κή ανάπτυξη των παιδιών. 

3. Εφαρμόζουν ειδικά παιδαγωγικά προγράμματα Περι¬ 
βαλλοντικής, κυκλοφοριακής, μουσειακής αγωγής κ.λ.π. 
καθώς επίσης και προγράμματα επαφής του παιδιού με 
την κοινότητα, που προσφέρουν στο παιδί ευκαιρίες για 
απόκτηση ειδικών γνώσεων, ανάπτυξη της προσωπικότη¬ 
τας του και κοινωνικοποίηση. 

4. Προετοιμάζουν κατάλληλα τα παιδιά της βρεφικής 
και νηπιακής ηλικίας για την είσοδο τους στο Δημοτικό 
Σχολείο (μέσα από προγράμματα ανάλογα της νοητικής 
και ψυχοκινητικής εξέλιξης). 

5. Μεριμνούν για την ευαισθητοποίηση, ενημέρωση και 
προβληματισμό των γονέων σε θέματα αγωγής, ψυχολο¬ 
γίας και σχέσεων με τα παιδιά τους. 

6. Μεριμνούν για την καθημερινή φροντίδα και διατρο¬ 
φή των βρεφών και νηπίων, που εξαιτίας της εργασίας 
και των δύο γονέων ή άλλης κοινωνικής αιτίας, δεν την 
έχουν. 

7. Εφαρμόζουν αντιαυταρχική, παιδοκεντρική, ενιαία 
προσχολική αγωγή, σύμφωνα με τα πλέον σύγχρονα επι¬ 
στημονικά δεδομένα, η οποία επιτυγχάνεται μέσα από τη 
διαρκή ενημέρωση και επιμόρφωση όλου του προσωπι¬ 
κού των Βρεφονηπιακών Σταθμών. 

8. Συνεργάζονται με τον Πρόεδρο των Βρεφονηπιακών 
Σταθμών 

α. Για την εφαρμογή προγραμμάτων Αγωγής 
β. Γ ια την εφαρμογή προγραμμάτων προστασίας της 
ψυχικής και σωματικής υγείας των παιδιών 
γ. Για τον εντοπισμό και επίλυση των ψυχικών και κοι- 
νωνικοοικονομικώνπροβλημάτωντωνπαιδιών και γονέων 
δ. Για την εφαρμογή προγραμμάτων της Ευρωπαϊκής 
Ένωσης 

ε. Γ ια την εφαρμογή του Προσωπικού 
στ. Γιατην διευθέτηση των διοικητικώνλειτουργιώντου 
Τμήματος. 


9. Μεριμνούν για την καλή λειτουργία του Βρεφονηπια¬ 
κού Σταθμού 

α. Γραφείο Προϊστάμενης Βρεφονηπιακού Σταθμού. 

1. Μεριμνά για την εύρυθμη λειτουργία του Τμήματος 
του Βρεφονηπιακού Σταθμού και την τήρηση του Κανονι¬ 
σμού Λειτουργίας 

2. Φροντίζει για την σύγχρονη παροχή προσχολικής 
αγωγής στα παιδιά πού φιλοξενούνται, στο Βρεφονηπια¬ 
κό Σταθμό. 

3. Εποπτεύει όλο το προσωπικό του Βρεφονηπιακού 
Σταθμού για τη σωστή εκτέλεση των καθηκόντων του και 
αναφέρει με έγγραφο κάθε υπηρεσιακή παράβαση στη 
Διεύθυνση των Βρεφονηπιακών Σταθμών 

4. Καθορίζει το ωράριο εργασίας όλου του προσωπικού 
του Τμήματος για την ομαλή λειτουργία αυτού. 

5. Εγκρίνει ή απορρίπτει αιτήματα του προσωπικού που 
αφορούν άδειες ή ρεπό ανάλογα με Τις ανάγκες του Βρε¬ 
φονηπιακού Σταθμού. 

6. Κατευθύνει και εποπτεύει 
α. Το Παιδαγωγικό έργο 

β. Την συνεργασία του προσωπικού με τους γονείς, 
γ. Την καθαριότητα των χώρων, 
δ. Τον τρόπο παρασκευής και σερβιρίσματος του φα¬ 
γητού. 

7. Μεριμνά για τη διοργάνωση 

α. Μηνιαίων Συμβουλίωντου προσωπικού που εποπτεύ¬ 
ει. 

β. Συγκεντρώσεων γονέων κάθε δίμηνο για την ενημέ¬ 
ρωση και ευαισθητοποίηση τους σε θέματα αγωγής και 
ψυχολογίας των παιδιών τους. 

γ. Παιδαγωγικών, πολιτιστικών και ψυχαγωγικών εκδη¬ 
λώσεων προς όφελος των παιδιών, των οικογενειών τους 
και του προσωπικού. 

δ. Παιδαγωγικών, πολιτιστικών και ψυχαγωγικών εξό¬ 
δων των παιδιών. 

8. Εισηγείται εγγράφως στις προϊσταμένες των Τμημά¬ 
των για τις ανάγκες του κάθε Τμήματος: 

α. Σε προσωπικό (αριθμό ειδικότητες) 
β. Σε παιδαγωγικό υλικό, 
γ. Σε υλικό καθαριότητας, 
δ. Σε εξοπλισμό πάσης φύσεως. 
ε. Για εργασίες επισκευής και συντήρησης του κτιρίου 
και των άλλων χώρων του Τμήματος. 
στ. Γ ιατην επιμόρφωση του προσωπικού του Τ μήματος 

9. Συγκεντρώνει και μελετά τις αιτήσεις εγγραφής, ανα¬ 
γράφει το εισόδημα των γονέων επάνω στις αιτήσεις κα¬ 
θώς και το ποσόντης οικονομικής εισφορά τους σύμφω¬ 
να με την απόφαση του Δ.Σ. γι’ αυτό και εισηγείται αιτιο¬ 
λογημένα στην αρμόδια Επιτροπή αυτά που θα γίνουν 
δεκτά βάσει των κριτηρίων που ορίζονται από τον κανονι¬ 
σμό Λειτουργίας. 

10. Προτείνει αιτιολογημένα στις προϊσταμένες των 
Τμημάτων διαγραφές, μειώσεις απαλλαγές κ.λ.π. 

11. Παρέχει συμβουλές, σε όσους από τους γονείς αντι¬ 
μετωπίζουν προβλήματα. 

12. Δίνει κατευθύνσεις στις παιδαγωγούς και σε όλο το 
προσωπικό για το χειρισμό των παιδιών που παρουσιά¬ 
ζουν αποκλίσεις στη συμπεριφορά τους. 

13. Συνεργάζεται με τις παιδαγωγούς για την εκπόνηση 
των εβδομαδιαίων παιδαγωγικών προγραμμάτων και επο¬ 
πτεύει την εφαρμογή τους. 

14. Φροντίζει και επιβλέπει για την υγιεινή κατάσταση 
των παιδιών και του χώρου. 

15. Ευθύνεται για την φύλαξη και την συντήρηση όλου 
του εξοπλισμού του Τμήματος. 

16. Υποβάλει στον Πρόεδρο των Βρεφονηπιακών Σταθ- 

μών τα πορίσματα ερευνών, μελετών και ειδικών προ¬ 
γραμμάτων που εφαρμόζονται στο Τμήμα. 

17. Ευθύνεται για την καλή συνεργασία του Βρεφονη¬ 
πιακού Σταθμού με τους γονείς, τους δημότες, και άλ¬ 
λους φορείς. 

18. Υποχρεούται να παραχωρεί στους εκπροσώπους 
γονέων το χώρο του Βρεφονηπιακού Σταθμού για τις συ¬ 
γκεντρώσεις γονέων κατόπιν γραπτού αιτήματος τους 
προς τον Πρόεδρο των Βρεφονηπιακών Σταθμών στο 
οποίο αναγράφονται ο χρόνος, η διάρκεια, η θεματολογία 
και ο σκοπός της συγκέντρωσης 

19. Τηρεί όλα τα απαραίτητα και προβλεπόμενα βιβλία 
για την λειτουργία του Τμήματος: 

α. Πρωτόκολλο. 

β. Ατομικούς φακέλους Εγγραφής - διαγραφής, 
γ. Ατομικούς φακέλους καταβολής ή μη της οικονομι¬ 
κής εισφοράς των γονέων, 
δ. Μπλοκ αποδείξεων 
ε. Βιβλίο παρουσίας προσωπικού, 
στ. Βιβλίο Υλικού 
ζ. Βιβλίο αποθήκης κ.α. 

20. Δίνει την δύναμη των παιδιών καθημερινά. 

21. Συντάσσει τις εντολές για παιδαγωγικό υλικό, χαρ¬ 
τικά, γραφική ύλη, υλικό καθαριότητας κ.λ.π. 

22. Συντάσσει την αλληλογραφία του Σταθμού και τις 
ανακοινώσεις προς τους γονείς. 

23. Επ ικοινωνεί τηλεφωνικά με τις Υπη ρεσίες του Δ. Ν. Π. 
τους γονείς και άλλους φορείς, εφόσον αυτό κριθεί απα¬ 
ραίτητο. 

24. Συμμετέχει στις εξόδους και σε όλες τις εκδηλώσεις 
του Βρεφ/κού Σταθμού. 

25. Παρέχει γραμματειακή στήριξη στα Παιδαγωγικά 
προγράμματα στις συγκεντρώσεις γονέων και τα Συμ¬ 
βούλια προσωπικού. 

26. Δεν αναλαμβάνει Τομέα Αγωγής Βρεφών και Νη¬ 
πίων αλλά αναπληρώνει τις παιδαγωγούς σε περίπτωση 
απουσίας τους, από τους παραπάνω τομείς. 

β. Τομέας Αγωγής 

1. Αναλαμβάνει διαδοχικά όλους τους Τομείς Αγωγής 
του Βρεφ/κού Σταθμού και ευθύνεται για την καλή λει¬ 
τουργία τους. 

2. Καταρτίζει το ετήσιο, μηνιαίο, εβδομαδιαίο, και το ημε¬ 
ρήσιο παιδαγωγικό πρόγραμμα του τομέα που αναλαμβά¬ 
νει και το υποβάλει στο Γραφείο Προϊσταμένης του 
Βρεφ/κού Σταθμού και ενημερώνει τους γονείς στην πρώτη 
συγκέντρωση γονέων σχετικά με το πρόγραμμα αγωγής. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα βρέφη και τα νήπια (συμμετέχει με 
αυτά και συντονίζει ) παιδαγωγικά προγράμματα, κύ¬ 
κλους παιδαγωγικών δραστηριοτήτων, παιδαγωγικά ερ¬ 
γαστήρια και άλλες παιδαγωγικές δραστηριότητες και εκ¬ 
δηλώσεις σύμφωνα μετά επιστημονικά δεδομένα. 

5. Σέβεται απαρέγκλιτα το παιδαγωγικό στάδιο τωνπαι- 
διών (εξελικτικά χαρακτηριστικά) τις ανάγκες των παιδιών 
που προκύπτουν (με βάση το αναπτυξιακό τους στάδιο) 
και τους ατομικούς ρυθμούς ανάπτυξης του κάθε παιδι¬ 
ού, την ιδιαίτερη ψυχοσύνθεση του και τα χαρακτηριστι¬ 
κά της προσωπικότητας του. 

6. Προωθεί την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίηση τους. 

7. Μεριμνά για την χωροργάνωση του Τομέα Αγωγής με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τους. 


8. Φροντίζει για την ύπαρξη του αναγκαίου παιδαγωγι¬ 
κού εξοπλισμού και υλικού και ευθύνεται για τη συντήρη¬ 
ση του και την απώλεια ή αδικαιολόγητη καταστροφή του. 

9. Συνεργάζεται με το Γραφείο Προϊσταμένης του 
Βρεφ/κού Σταθμού και γενικά με όλους τους Τομείς. 

10. Επιβλέπει για την καθαριότητα και υγιεινή των χώ¬ 
ρων (στην αίθουσα, στο μπάνιο, στην τραπεζαρία, στην 
παιδική χαρά ή αυλή των παιδιών). 

11. Ασκεί σε όλη τη διάρκεια της ημέρας το παιδαγωγι¬ 
κό έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

12. Ενημερώνει τους γονείς για τη γενική - σφαιρική εξέ¬ 
λιξη του παιδιού τους και διατηρεί αρμονική σχέση με 
τους γονείς και την οικογένεια τους. 

13. Συμμετέχει στις συγκεντρώσεις γονέων. 

14. Προετοιμάζει τα παιδιά για το πρωινό και μεσημε¬ 
ριανό γεύμα και τα ενθαρρύνει να αυτοεξυπηρετούνται. 

15. Κρατάει βιβλίο παρουσιών των παιδιών και ενημε¬ 
ρώνει το Γ ραφείο προϊσταμένης του Βρεφ/κού Σταθμού 
για τον αριθμό των παιδιών. 

16. Παραδίδει τα βρέφη και τα νήπια καθαρά και περι- 
ποιημένα στους γονείς τους το μεσημέρι. 

17. Ενθαρρύνει τους γονείς να συμμετέχουν σε προ¬ 
γραμματισμένες κοινές δραστηριότητες του Βρεφονη¬ 
πιακού Σταθμού (π.χ. εργαστήρια) κατά τις ώρες λει¬ 
τουργίας του ενώ αποθαρρύνει να παραμένουν στις αί¬ 
θουσες κατά την διάρκεια του κανονικού ημερήσιου 
προγράμματος. 

γ. Τομέας Μαγειρείου 

1. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα το 
φαγητό της ημέρας, σύμφωνα με το εβδομαδιαίο διαιτο¬ 
λόγιο. 

2. Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φροντίζει 
για το σερβίρισμά του. 

3. Μεριμνά για την απόλυτη καθαριότητα του μαγειρεί¬ 
ου της τραπεζαρίας και των διαφόρων σκευών και μηχα¬ 
νημάτων 

4. Συμμετέχει στα παράλληλα παιδαγωγικά εργαστήρια 
επικουρικά. 

δ. Τομέας Καθαριότητας 

1. Καθαρίζει καθημερινά όλους τους εσωτερικούς και 
εξωτερικούς χώρους του Βρεφονηπιακού Σταθμού. 

2. Πλένει και σιδερώνει τον ιματισμό του Σταθμού. 

3. Πλένει σε τακτικά διαστήματα τα παιχνίδια των παι¬ 
διών μετά από συνεννόηση με τα Τμήματα Αγωγής. 

4. Συμμετέχει στα παράλληλα παιδαγωγικά εργαστήρια 
επικουρικά. 

5. Συμμετέχει στις εξόδους των παιδιών όταν αυτό κρι- 
θεί αναγκαίο από την Προϊσταμένη του Τ μήματος. 

6. Χρεώνεται τα είδη καθαριότητας. 

7. Αλλάζει τα σεντόνια στα κρεβάτια των παιδιών. 

Δ. ΑΥΤΟΤΕΛΕΣ ΓΡΑΦΕΙΟ Διοικητικών - Οικονομικών 
Υπηρεσιών. 

1. Συντάσσειτον Οργανισμό Εσωτερικής Υπηρεσίας και 
τον Κανονισμό Λειτουργίας του Δ.Ν.Π. 

2. Σε συνεργασία με τα Τμήματα επιλαμβάνεται θεμά¬ 
των που αφορούν την οργάνωση και απλούστευση διαδι¬ 
κασιών για την καλύτερη λειτουργία και ορθολογιστικό¬ 
τερη απόδοση τους. 

3. Τηρείτο εμπιστευτικό πρωτόκολλο της υπηρεσίας. 

4. Μεριμνά για την σύνταξη των καταστάσεων με τους 
υπαλλήλους που θα εργασθούν στις εκλογικές εργασίες. 

5. Παραλαμβάνει και διανέμει στις υπηρεσίες τις Εφη¬ 
μερίδες της Κυβέρνησης, τηρεί βιβλιοδετημένες σειρές 

αυτής, και φροντίζει για την ενημέρωση του προσωπικού 
του Δ.Ν,Π. για κάθε Νόμο πού το αφορά. 

6. Μεριμνά: 

α. Γιατην κατανομή των χώρων των κτιρίων στις υπηρε¬ 
σίες του Δ.Ν.Π. 

β. Για τη φύλαξη των κτιρίων του Δ.Ν.Π. 

γ. Για την καθαριότητα των χώρων των κεντρικών υπη¬ 
ρεσιών το Δ.Ν.Π. 

δ. Γ ιατην καλή λειτουργία των φωτοτυπικών μηχανημά¬ 
των, ηλεκτρονικών υπολογιστών, αριθμομηχανών, τηλε¬ 
φωνικού κέντρου, κ.λ.π. όλωντων υπηρεσιών. 

ε. Για την επίπλωση των γραφείων όλων των υπηρεσιών 
στ. Γ ια την καλή λειτουργία των Διοικητικών Υπηρεσιών. 

7. Μεριμνά για την καλή λειτουργία των Οικονομικών 
Υπηρεσιών. 

8. Επιμελείται τη σύνταξη του Προϋπολογισμού και ει- 
σηγείται στο Δ.Σ. τις αναμορφώσεις του για την αρτιότε¬ 
ρη λειτουργία του Δ.Ν.Π. 

9. Παρακολουθεί τα έσοδα και τα έξοδα του Δ.Ν.Π. 

10. Μεριμνά για την ορθή υλοποίηση των πιστώσεων 
του Προϋπολογισμού. 

11. Επιμελείται τη ορθή διενέργεια των δημοπρασιών 
και προμηθειών. 

12. Παρέχει την ακριβή εικόνα εσόδων - εξόδων του 
Δ.Ν.Π. στο Δ.Σ. 

13. Επιμελείται των συμφερόντων του Δ.Ν.Π. προς κα¬ 
λύτερη εκπλήρωση των σκοπών αυτού. 

α. Γ ραφείο Πρωτοκόλλου - Αρχείου καιΔιεκπεραίωσης- 
Προσωπικού- Εκκαθάρισης Μισθοδοσίας. 

1. Επιμελείται για την παραλαβή, τον χαρακτηρισμό, την 
πρωτοκόλληση, τη συσχέτιση όλωντων εισερχομένων εγ¬ 
γράφων κάθε μορφής. 

2. Επιμελείται για την τήρηση των πρωτοτύπων σε Αρ¬ 
χείο. 

3. Διεκπεραιώνει και διακινεί αυθημερόν όλη την εισερ¬ 
χόμενη - εξερχόμενη αλληλογραφία. 

4. Φυλάσσει τη σφραγίδα του Δ.Ν.Π. την τοποθετεί σε 
έγγραφα που φέρουντην υπογραφή του Προέδρου - Αντι¬ 
προέδρου του Δ.Σ. και των λοιπών Διοικητικών Οργάνων. 

5. Επιμελείται επίσης την τήρηση του Γενικού Αρχείου 
του Δ.Ν.Π. 

6. Επιμελείται για την εφαρμογή των Νόμων, Διαταγμά¬ 
των και Εγκυκλίων που αφορούν τους υπαλλήλους του 
Δ.Ν.Π. 

7. Ασκεί τις αρμοδιότητες που απορρέουν από τον Κώ¬ 
δικα Καταστάσεως Δημοτικών και Κοινοτικών Υπαλλή¬ 
λων. 

8. Τηρεί Μητρώα, Ατομικούς Φακέλους και βιβλία για 
τους υπαλλήλους, ελέγχει τις καρτέλες παρουσίας τους 
και ενημερώνει το Γραφείο Εκκαθάρισης Μισθοδοσίας 
για τις ημέρες απουσίας τους. 

9. Παρακολουθεί και επιμελείται για τις κάθε είδους 
υπηρεσιακές μεταβολές του προσωπικού (επιδόματα, 
ασθένειες, αποζημιώσεις, άδειες, καταβολή τριετίας, αλ¬ 
λαγή βασικού ημερομισθίου, μετακινήσεις, αναγνώριση 
προϋπηρεσίας κ.λ.π.) 

10. Επιμελείται επίσης για την πρόσληψη, διορισμό, το¬ 
ποθέτηση μετακίνηση, απόσπαση, μετάταξη, προαγωγή, 
ανανέωση σύμβασης, λύση υπαλληλικής σχέσης, απονο¬ 
μή σύνταξης κ.λ.π. 

11. Είναι αρμόδιο για την επιμόρφωση, εκπαίδευση, με¬ 
τεκπαίδευση του προσωπικού του. 

12. Μεριμνά για την έγκαιρη σύνταξη των εκθέσεων 
αξιολόγησης του προσωπικού. 

13. Συντάσσει, τους πίνακες προακτέων και επιμελείται 
για τη διαδικασία προαγωγής του προσωπικού. 


14. Εκδίδει Εγκυκλίους στις Υπηρεσίες του Δ.Ν.Π. που 
ρυθμίζουν υπαλληλικά θέματα του προσωπικού. 

15. Φροντίζει για τη στελέχωση του Δ.Ν.Π. με το απαι- 
τούμενο προσωπικό για την εύρυθμη λειτουργία του. 

16. Επιμελείται για την εφαρμογή όλωντων Νόμων, Δια¬ 
ταγμάτων και Εγκυκλίων που αφορούν τους υπαλλήλους 
του Δ.Ν.Π. σχετικά με τη μισθοδοσία τους. 

17. Παρακολουθεί τις μεταβολές όλου του προσωπικού 
βάσει των σχετικών αποφάσεων του γραφείου Προσωπι¬ 
κού. 

18. Συνεργάζεται άμεσα μετο γραφείο Προσωπικού για 
τη σωστή εφαρμογή των Συλλογικών Συμβάσεων εργα¬ 
σίας, καθώς και για κάθε θέμα που αφορά τους εργαζό¬ 
μενους ώστε να τους καταβάλλονται οι πραγματικές απο¬ 
δοχές με βάση τις εκάστοτε μεταβολές. 

19. Συντάσσει τα παραστατικά στοιχεία πληρωμής και 
ελέγχει τις εκδιδόμενες μισθοδοτικές καταστάσεις, τις 
θεωρεί, μεριμνά για την υπογραφή από τους Προϊσταμέ¬ 
νους και διαβιβάζει έγκαιρα ένα αντίγραφο στην Ταμεια¬ 
κή Υπηρεσία του Δήμου για τις πληρωμές, καθώς και ένα 
αντίγραφο στο Γ ραφείο Προϋπολογισμού - Εκκαθάρισης 
και Εντολής Δαπανών για την έκδοση σχετικού εντάλμα¬ 
τος 

20. Φροντίζει για την επικόλληση των ενσήμωντου Ι.Κ.Α. 
στα βιβλιάρια των ασφαλισμένων που έχουν ασφαλιστικό 
φορέα το Ι.Κ.Α. 

21. Εκδίδει βεβαιώσεις μισθοδοσίας των υπαλλήλων. 

22. Τηρεί καρτέλες ετήσιας μισθοδοσίας για κάθε υπάλ¬ 
ληλο, για τη φορολογική ενημερότητα, συντάσσει και 
υποβάλλει εντός των προθεσμιών την οριστική δήλωση 
απόδοσης Φ.Μ.Υ. στην αρμόδια Δ.Ο.Υ. 

β. Γραφείο Προϋπολογισμού -Εκκαθάρισης και Εντο¬ 
λής Δαπανών- Προμηθειών & Δημοπρασιών- Διαχείρισης 
υλικών και τροφίμων. 

1. Συντάσσει σε συνεργασία με τις αρμόδιες Υπηρεσίες 
τον Π ροϋπολογισμό εσόδων - εξόδων του Δ. Ν. Π. 

2. Παρακολουθεί γενικά την πορεία εκτέλεσης του Προ¬ 
ϋπολογισμού, συντάσσει την αναμόρφωση αυτού με την 
εγγραφή νέων εσόδων και χορήγηση συμπληρωματικών 
εκτάκτων πιστώσεων. 

3. Τηρεί αρχείο ετησίων απολογισμών του Δ.Ν.Π. σύμ¬ 
φωνα με τις απολογιστικές καταστάσεις που συντάσσει η 
Ταμιακή Υπηρεσία του Δήμου. 

4. Ενημερώνει εγκαίρως τις αρμόδιες Υπηρεσίες για τη 
σύνταξη εκθέσεων δαπανών, όταν οι συγκεκριμένες 
απορροφώνται και εισηγείται την έγκριση πιστώσεων. 

5. Παρέχει κάθε στοιχείο που θα ζητηθεί κατά την πο¬ 
ρεία υλοποιήσεωςτου Προϋπολογισμού. 

6. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικού εντάλματος. 

7. Εκδίδει και ελέγχει τα βεβαιωτικά εσόδων και κατα¬ 
χωρεί αυτά στο οικείο βιβλίο. Καταρτίζει απολογιστικούς 
πίνακες βεβαιωθέντων εσόδων κατά Κ.Α. και ενεργεί 
έλεγχο επί των οικονομικών εισφορών των γονέων των 
παιδιώνπου φιλοξενούνται στους Βρεφονηπιακούς Σταθ¬ 
μούς. 

8. Εισηγείται για τη μη ύπαρξη των εσόδων σύμφωνα με 
τις ισχύουσες διατάξεις και φροντίζει για την αρχειοθέτη¬ 
ση όλων των παραστατικών. 

9. Παρακολουθεί επιμελώς τα έσοδα μέχρι οριστικής ει- 
σπράξεως από την Ταμιακή Υπηρεσία του Δήμου. 

10. Ελέγχει όλα τα εκδιδόμενα χρηματικά εντάλματα τα 
θεωρεί και τα διαβιβάζει στην Ταμιακή Υπηρεσία του Δή¬ 
μου. 

11. Ελέγχει τα δικαιολογητικά κάθε δαπάνης ώστε να εί- 

ναι σύμφωνα με το Νόμο περί Λογιστικού Δήμων και Κοι¬ 
νοτήτων. 

12. Εκδίδει χρηματικά εντάλματα πληρωμών Μισθοδο¬ 
σιών Προμηθειών, εκτελουμένων έργων, ως και κάθε άλ¬ 
λη δαπάνη που έχει εγκριθεί. 

13. Φροντίζει για την υπογραφή ενταλμάτωνπληρωμής, 
την καταχώρηση τους στα οικεία βιβλία, την αποστολή 
τους στην Ταμιακή Υπηρεσία του Δήμου μετά πλήρους 
σειράς νομίμων (πρωτοτύπων) δικαιολογητικών και την 
αρχειοθέτηση των αντιγράφων σε ειδικούς φακέλους του 
στελέχους κάθε εντάλματος ομοίως με πλήρη σειρά 
(αντιγράφων) δικαιολογητικών. 

14. Συγκεντρώνει και καταχωρεί στα οικεία βιβλία όλες 
τις εισπράξεις και πληρωμές και έχει την ευθύνη να παρέ¬ 
χει την ακριβή εικόνα εσόδων και εξόδων του Δ. Ν. Π. 

15. Συγκεντρώνει από τις Υπηρεσίες τα απαραίτητα 
στοιχεία που χρειάζονται για τη διενέργεια των Προμη¬ 
θειών - Δημοπρασιών. 

16. Συντάσσει τη σχετική διακήρυξη σύμφωνα με τους 
όρους της μελέτης της κάθε υπηρεσίας και της συγγρα¬ 
φής υποχρεώσεων. 

17. Ενημερώνει τον Πρόεδρο για τη διεξαγωγή της δη¬ 
μοπρασίας ή τον πρόχειρο διαγωνισμό και μεριμνά για τη 
δημοσίευση στον ημερήσιο τύπο με καθορισμό την ημε¬ 
ρομηνία διεξαγωγής της δημοπρασίας. 

18. Συντάσσει τις συμβάσεις σύμφωνα με τις αποφά¬ 
σεις του Προέδρου και του Δ.Σ. σε συνεργασία με το Γρα¬ 
φείο Νομικής Υπηρεσίας και μεριμνά για την κοινοποίηση 
στους αρμοδίους. 

19. Μεριμνά γιατηντυχόν επανάληψη της δημοπρασίας 
σε περίπτωση που η πρώτη δημοπρασία απέβη άκαρπος, 
μετά από σχετική εισήγηση της αρμόδιας Επιτροπής. 

20. Μεριμνά για την έγκαιρη προμήθεια των αναγκαίων 
υλικών μετά την ολοκλήρωση της διαδικασίας προμηθει¬ 
ών. 

21. Διαβιβάζει στο Γ ενικό Χημείο του Κράτους για έλεγ¬ 
χο και αξιολόγηση εκείνων που υπάρχουν ειδικοί λόγοι 
στις σχετικές συμβάσεις. 

22. Μεριμνά για τη σύγκληση των Επιτροπών Αξιολόγη¬ 
σης και Παραλαβών. 

23. Τηρεί φακέλους για κάθε είδους προμήθεια. 

24. Παραλαμβάνει τις εγγυητικές επιστολές από τους 
προμηθευτές σύμφωνα με τους όρους των αποφάσεων 
και των συμβάσεων. 

25. Παραλαμβάνει τα τιμολόγια από τους προμηθευτές 
και αφού ολοκληρώσει το σχετικό φάκελο προμήθειας με 
όλα τα απαιτούμενα δικαιολογητικά, τα διαβιβάζει στο 
Γ ραφείο Προϋπολογισμού Εκκαθάρισης και Εντολής Δα¬ 
πανών για την έκδοση χρηματικού εντάλματος. 

26. Διαχειρίζεται τα τρόφιμα καθώς όλο το αναλώσιμο 
και μη αναλώσιμο υλικό του Δ.Ν.Π. πλην των φαρμάκων. 

27. Μεριμνά για την παραλαβή και διακίνηση των παρα¬ 
πάνω. 

28. Παρακολουθεί τα υπόλοιπα των αποθηκευμένων 
τροφίμων και υλικών, και μεριμνά για την έγκαιρη ενημέ¬ 
ρωση στο Γ ραφείο Προμηθειών για την προμήθεια κάθε 
αναγκαίου είδους. 

29. Μεριμνά για την αρίθμηση, σφράγιση και διάθεση 
των διαχειριστικών βιβλίων σε όλες της Υπηρεσίες του 
Δ.Ν.Π. 

30. Τηρείτο προβλεπόμενα από το Νόμο βιβλία για την 
παρακολούθηση των εισαγομένων τροφίμων και υλικών, 
τη δικαιολόγηση των διατεθειμένων και εξακρίβωση των 
υπαρχόντων. 


ΜΕΡΟΣ ΤΡΙΤΟ 
ΑΡΘΡΟ 3 

ΟΡΓΑΝΙΚΕΣ ΘΕΣΕΙΣ 

Α. ΤΑΚΤΙΚΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ. 

Οι θέσεις της κατηγορίας ΠΕ, ΤΕ, ΔΕ, κατατάσσονται 
στους βαθμούς: 

Δ (εισαγωγικός) Γ, Β, Α, (καταληκτικός). 

Οι θέσεις της κατηγορίας ΥΕ (εισαγωγικός) Δ, Γ, και κα¬ 
τατάσσονται στους βαθμούς Β (καταληκτικός). 

1. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Κλάδος Ειδικότητα Θέσεις 

ΤΕ 9 Βρεφονηπιοκομίας 6 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος Ειδικότητα Θέσεις 

ΔΕ 1 Διοικητικού - Λογιστικού 1 

ΔΕ 8 Βοηθών Βρεφοκόμων - Παιδοκόμων 2 

ΔΕ 32 Μαγείρων 2 

3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Κλάδος Ειδικότητα Θέσεις 

ΥΕ 16 Προσωπικό Καθαριότητας 4 

Β. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 
ΟΙ θέσεις αυτές θα καλυφθούν με την μετάταξη του 
Προσωπικού που υπηρετεί στους Βρεφονηπιακούς Σταθ¬ 
μούς και θα καταργηθούν με οποιοδήποτε τρόπο αυτό 
αποχωρήσει από τις θέσεις αυτές. 

Κλάδος Ειδικότητα Θέσεις 

ΥΕ14 Μαγείρων 2 

ΓΕΝΙΚΟ ΣΥΝΟΛΟ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ: 
17 

Γ. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (Ν. 2503/97 αρ. 18 
παρ. 12) 

Ειδικότητα Κλάδος Θέσεις 


Βρεφονηπιοκόμων 

ΤΕ 

2 

Βοηθών Βρεφοκόμων - Παιδοκόμων 

ΔΕ 

2 

Μαγείρων 

ΔΕ 

2 

Προσωπικό Καθαριότητας 

ΥΕ 

1 


• Για την πρόσληψη του ανωτέρου Προσωπικού θα 
εφαρμοστούν οι διατάξεις του άρθρου 21 του Ν. 2190/94 
όπως αυτές θα ισχύουν κάθε φορά 

ΜΕΡΟΣ ΤΕΤΑΡΤΟ 
ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΟΡΓΑΝΙΚΕΣ ΜΟΝΑΔΕΣ ΚΛΑΔΟΙ 

1. Τμήματα Βρεφονηπιακών Σύμφωνα με το άρθρο 26 

Σταθμών παρ. 3 Ν. 2819/2000 

ΦΕΚ 84/2000 

2. Αυτοτελές Γ ραφείο Σύμφωνα με το άρθρο 26 

Διοικητικών Οικονομικών παρ. 3Ν. 2819/2000 

Υπηρεσιών ΦΕΚ 84/2000 

• Μετακίνηση Προϊσταμένου οργανικής μονάδας γίνε¬ 
ται μόνο σε θέση Προϊσταμένου οργανικής μονάδας αντι¬ 
στοίχου επιπέδου. 

• Τον Προϊστάμενο Τμήματος που απουσιάζει ή κωλύε¬ 
ται, αναπληρώνει στα καθήκοντα του ο ανώτερος κατά 
βαθμό υπάλληλος και ο αρχαιότερος, που υπηρετεί στο 
ίδιο Τμήμα και εφόσον ο κλάδος στον οποίο ανήκει προο¬ 
ρίζεται για κατάληψη θέσεων Προϊσταμένων. 

• Τον Προϊστάμενο του Αυτοτελούς Γ ραφείου Διοικητι¬ 
κών Οικονομικών Υπηρεσιών που απουσιάζει ή κωλύεται, 
αναπληρώνει στα καθήκοντα του ο ανώτερος κατά βαθμό 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


10269 


και ο αρχαιότερος Προϊστάμενος των Τμημάτων των Διοι¬ 
κητικών -Οικονομικών Υπηρεσιών. 

ΑΡΘΡΟ 5 

• Γιατο διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, Τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

ΑΡΘΡΟ 6 

• Η κατανομή του προσωπικού στα Τμήματα και το Αυ¬ 
τοτελές Γραφείο γίνεται πάντοτε με απόφαση του Προέ¬ 
δρου του Δ.Σ. του Δ.Ν.Π., ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων παιδιών, έγκυοι γυναίκες, 
τόπος διαμονής κ.λ.π.). 

• Οι Προϊστάμενοι Τμημάτων και Αυτοτελούς Γ ραφείου 
ορίζονται πάντοτε με απόφαση Προέδρου του Δ.Σ. οι κρι- 
νόμενοι υπάλληλοι από το Υπηρεσιακό Συμβούλιο. 

ΑΡΘΡΟ 7 

• Κάθε άλλη λεπτομέρεια που αφοράτα καθήκοντατου 
προσωπικού και την λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα Ορ¬ 
γανισμό, ρυθμίζονται από τον Κανονισμό Λειτουργίας 

• Η ισχύς του παρόντος Οργανισμού αρχίζει από τη δη¬ 
μοσίευση του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΡΘΡΟ 8 

• Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του προσωπικού που ήδη υπη¬ 
ρετεί στους Παιδικούς Σταθμούς. 

Η μελλοντική επιβάρυνση του Προϋπολογισμού του 
Δ.Ν.Π. απάτην απόφαση αυτή, δεν είναι δυνατόν να υπο¬ 
λογιστεί. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αλεξανδρούπολη, 6 Απριλίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

- ♦ - 

Αριθ. 3625 (4) 

Σύσταση Νομικού Προσώπου στο Δήμο Εξαπλάτανου Ν. 
Πέλλας με την επωνυμία «Δημοτικός Παιδικός Σταθ¬ 
μός θεοδωρακείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/τ.Α' /13.6.94) «Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις». 

2. Τις διατάξεις των άρθρων 7& 9 του Ν. 2503/97 (ΦΕΚ 
107/τ.Α'/30.5.97) «Διοίκηση, οργάνωση, στελέχωση της 
Περ/ρειας, ρύθμιση διατάξεων για τηνΤοπ. Αυτ/ση και άλ¬ 
λες διατάξεις». 


3. Τις διατάξεις του Ν. 2539/97 (ΦΕΚ 244/Α/4.12.97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203 του Π.Δ. 410/95 
(Δ.Κ.Κ.). 

5. Τις διατάξεις της παρ. 1 του άρθρου 12 του Ν. 
2880/2001 (ΦΕΚ 9/Α/30.1.2001) «Πρόγραμμα ΠΟΛΙΤΕΙΑ» 
για την μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις». 

6. Την αριθμ. 84/2001 απόφαση του Δ. Σ. Εξαπλατάνου 
περί σύστασης Νομικού Προσώπου με την επωνυμία «Δη¬ 
μοτικός Παιδικός Σταθμός Θεοδωρακείου». 

7. Τις διατάξεις του αρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

8. Την αριθμ. 5631/26.7.2000 ΦΕΚ 1339/Β76.11.2000 
απόφαση Γεν. Γραμμ. Περιφ. Κεντρικής Μακεδονίας περί 
ορισμού εισηγητών και μεταβίβαση εξουσίας «Με εντολή 
Γ ενικού Γ ραμματέα» αποφάσεων εγγράφων και άλλων 
πράξεων στον Γ ενικό Δ/ντή, στους Προϊσταμένους Δ/νσε- 
ων και Προϊσταμένους Τμημάτων και Γ ραφείων των Υπη¬ 
ρεσιών της Περ/ρειας. 

9. Το γεγονός ότι ο Κρατικός Παιδικός Σταθμός θεοδω¬ 
ρακείου που ιδρύθηκε σύμφωνα με τις διατάξεις του Β.Δ. 
261/69 (ΦΕΚ76/Α769) λειτουργεί, αποφασίζουμε: 

Α. Προσαρμόζουμε κατ’ εφαρμογή των διατάξεων της 
παρ. 1 του άρθρου 12του Ν. 2880/2001 (ΦΕΚ9/30.1.2001 
τ. Α'), την συστατική πράξη του Νομικού Προσώπου «Κρα¬ 
τικός Παιδικός Σταθμός Θεοδωρακείου» στις διατάξεις 
του Π.Δ. 410/95, ως εξής: 

1. Συστήνουμε στο Δήμο Εξαπλατάνου Ν. Πέλλας 
Ν.Π.Δ.Δ. με την επωνυμία «Δημοτικός Παιδικός Σταθμός 
θεοδωρακείου». 

2. Σκοπός του Ν.Π. είναι η καθημερινή φύλαξη, φροντί¬ 
δα, ημερήσια διατροφή, διαπαιδαγώγηση και ψυχαγωγία 
των νηπίων εργαζόμενων γονέων, η πολύπλευρη νοητική, 
συναισθηματική, κοινωνική και ψυχοσωματική ανάπτυξη 
των παιδιών. 

3. Διοίκηση 

Το Ν.Π. θα διοικείται από Διοικητικό Συμβούλιο που 
αποτελείται από πέντε έως δεκαπέντε μέλη, τα οποία μα¬ 
ζί με τους αναπληρωτές τους ορίζονται από το Δημοτικό 
Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος άλλο μέλος αιρετό ή μη, που ορίζεται από αυτόν. Μέ¬ 
λη του διοικητικού συμβουλίου είναι δημοτικοί σύμβουλοι 
και δημότες ή κάτοικοι που έχουν ανάλογη επαγγελματι¬ 
κή ή κοινωνική δράση ή ειδικές γνώσεις ανάλογα με το 
σκοπό του νομικού προσώπου. 

Η θητεία των μελών του διοικητικού συμβουλίου, του 
νομικού προσώπου ορίζεται με απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
4.000.000 δρχ. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο γιατο Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκύψουν. 

δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

ε) Οι πρόσοδοι από την δική τους περιουσία. 

5. Περιουσία του Νομικού Προσώπου θα αποτελόσουν 
τα κινητά και ακίνητα του Κρατικού Παιδικού Σταθμού Θε¬ 
οδωρακείου και τα οποία θα προκύψουν κατόπιν σχετικής 
απογραφής που θα διενεργήσει το Διοικητικό Συμβούλιο 
του Νομικού Προσώπου. 

6. Εκπροσώπηση του Νομικού Προσώπου. Το Νομικό 
Πρόσωπο εκπροσωπείται στα Δικαστήρια και κάθε άλλη 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

7. Κάλυψη δαπάνης 

Οι δαπάνες λειτουργίας και συντήρησης του Νομικού 
Προσώπου καθώς και οι δαπάνες μισθοδοσίας του προ¬ 
σωπικού θα καλύπτονται από τις πιστώσεις του άρθρου 
25 του Ν. 1828/89 όπως προβλέπεται από το άρθρο 12 
παρ. 6 του Ν. 2880/2001 το ύψος της οποίας δεν μπορεί 
να προσδιορισθεί επακριβώς. 

Από τις διατάξεις της απόφασης αυτής προκαλείται σε 
βάρος του προϋπολογισμού του Δήμου Εξαπλατάνου 
οικ. έτους 2001 δαπάνη ύψους 4.000.000 δρχ. και για τα 
επόμενα έτη ανάλογου ποσού το οποίο θα εγγράφεται 
κατ’ έτος στον προϋπολογισμό του Δήμου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Έδεσσα, 27 Απριλίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθμ. 3623 (5) 

Σύσταση Νομικού Προσώπου στο Δήμο Εξαπλάτανου Ν. 
Πέλλας με την επωνυμία «Δημοτικός Παιδικός Σταθ¬ 
μός Αρχαγγέλου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/τ.Α' /13.6.94)» Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις». 

2. Τις διατάξεις των άρθρων 7& 9 του Ν. 2503/97 (ΦΕΚ 
107/τ.Α'/30.5.97). «Διοίκηση, οργάνωση, στελέχωση της 
Περ/ρειας, ρύθμιση διατάξεων για τηνΤοπ. Αυτ/ση και άλ¬ 
λες διατάξεις». 

3. Τις διατάξεις του Ν. 2539/97 (ΦΕΚ 244/Α74.12.97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203 του Π.Δ. 410/95 
(Δ.Κ.Κ.). 

5. Τις διατάξεις της παρ. 1 του άρθρου 12 του Ν. 
2880/2001 (ΦΕΚ 9/Α730.1.2001) «Πρόγραμμα ΠΟΛΙΤΕΙΑ» 
για την μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις. 

6. Την αριθμ. 82/2001 απόφαση του Δ. Σ. Εξαπλατάνου 
«περί σύστασης Νομικού Προσώπου με την επωνυμία 
«Δημοτικός Παιδικός Σταθμός Αρχαγγέλου». 

7. Τις διατάξεις του αρθρ. 27 του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

8. Την αριθμ. 5631/26.7.2000 ΦΕΚ 1339/Β76.11.2000 
απόφαση Γεν. Γραμμ. Περιφ. Κεντρικής Μακεδονίας περί 
ορισμού εισηγητών και μεταβίβαση εξουσίας «Με εντολή 
Γ ενικού Γ ραμματέα» αποφάσεων εγγράφων και άλλων 
πράξεων στον Γενικό Δ/ντή, στους ΠροϊσταμένουςΔ/νσε- 
ων και Προϊσταμένους Τμημάτων και Γ ραφείων των Υπη¬ 
ρεσιών της Περ/ρειας. 

9. Το γεγονός ότι ο Κρατικός Παιδικός Σταθμός Αρχαγ¬ 
γέλου που ιδρύθηκε σύμφωνα με τις διατάξεις του Β.Δ. 
117/70 (ΦΕΚ32/Α770) λειτουργεί, αποφασίζουμε: 

Α. Προσαρμόζουμε κατ’ εφαρμογή των διατάξεων της 


παρ. 1 του άρθρου 12του Ν. 2880/2001 (ΦΕΚ9/30.1.2001 
τ. Α'), την συστατική πράξη του Νομικού Προσώπου «Κρα¬ 
τικός Παιδικός Σταθμός Αρχαγγέλου», στις διατάξεις του 
Π.Δ. 410/95, ως εξής: 

1. Συστήνουμε στο Δήμο Εξαπλατάνου Ν. Πέλλας 
Ν.Π.Δ.Δ. με την επωνυμία «Δημοτικός Παιδικός Σταθμός 
Αρχαγγέλου». 

2. Σκοπός του Ν.Π. είναι η καθημερινή φύλαξη, φροντί¬ 
δα, ημερήσια διατροφή, διαπαιδαγώγηση και ψυχαγωγία 
των νηπίων εργαζόμενων γονέων, η πολύπλευρη νοητική, 
συναισθηματική, κοινωνική και ψυχοσωματική ανάπτυξη 
των παιδιών. 

3. Διοίκηση 

Το Ν.Π. θα διοικείται από Διοικητικό Συμβούλιο που 
αποτελείται από πέντε έως δεκαπέντε μέλη, τα οποία μα¬ 
ζί με τους αναπληρωτές τους ορίζονται από το Δημοτικό 
Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος άλλο μέλος αιρετό ή μη, που ορίζεται από αυτόν. 

Μέλη του διοικητικού συμβουλίου είναι δημοτικοί σύμ¬ 
βουλοι και δημότες ή κάτοικοι που έχουν ανάλογη επαγ¬ 
γελματική ή κοινωνική δράση ή ειδικές γνώσεις ανάλογα 
με το σκοπό του νομικού προσώπου. 

Η θητεία των μελών του διοικητικού συμβουλίου, του 
νομικού προσώπου ορίζεται με απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
2.000.000 δρχ. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκύψουν. 

δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

ε) Οι πρόσοδοι από την δική τους περιουσία. 

5. Περιουσία του Νομικού Προσώπου θα αποτελόσουν 
τα κινητά και ακίνητα του Κρατικού Παιδικού Σταθμού Αρ¬ 
χαγγέλου και τα οποία θα προκύψουν κατόπιν σχετικής 
απογραφής που θα διενεργήσει το Διοικητικό Συμβούλιο 
του Νομικού Προσώπου. 

6. Εκπροσώπηση του Νομικού Προσώπου. Το Νομικό 
Πρόσωπο εκπροσωπείται στα Δικαστήρια και κάθε άλλη 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

7. Κάλυψη δαπάνης 

Οι δαπάνες λειτουργίας και συντήρησης του Νομικού 
Προσώπου καθώς και οι δαπάνες μισθοδοσίας του προ¬ 
σωπικού θα καλύπτονται από τις πιστώσεις του άρθρου 
25 του Ν. 1828/89 όπως προβλέπεται από το άρθρο 12 
παρ. 6του Ν 2880/2001 το ύψος της οποίας δεν μπορεί να 
προσδιορισθεί επακριβώς. 

Από τις διατάξεις της απόφασης αυτής προκαλείται σε 
βάρος του προϋπολογισμού του Δήμου Εξαπλατάνου 
οικ. έτους 2001 δαπάνη ύψους 2.000.000 δρχ. και για τα 
επόμενα έτη ανάλογου ποσού το οποίο θα εγγράφεται 
κατ’ έτος στον προϋπολογισμό του Δήμου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Έδεσσα, 27 Απριλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




